
NAGYMAROS VÁROS ÖNKORMÁNYZAT
POLGÁRMESTERE
2626 Nagymaros, Fő tér 5. Tel.: 27/595-100;

E-mail: polgarmester@nagymaros.hu;

KRID: 254574366
__________________________________________________________________________
Iktatószám: H/1020-2/2026                             Tárgy: Előterjesztés 2. napirendi pont
Szakmai előkészítő: dr. Molnár-Fábián Ágnes aljegyző
A határozat elfogadásához szükséges többség típusa: egyszerű
A szavazás módja: nyílt.
ELŐTERJESZTÉS
Nagymaros Város Önkormányzata Képviselő-testületének 
2026. szeptember 29.-i rendes, nyílt ülésére 

Belső ellenőri jelentés megtárgyalása – 2026. évi I. célterület: munkaügyi nyilvántartások ellenőrzése

Tisztelt képviselő-testület!
A Magyarország helyi önkormányzatairól szóló 2011. évi CLXXXIX. törvény (továbbiakban: Mötv) 119. § (4) bekezdése alapján „a jegyző köteles gondoskodni a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardek figyelembevételével”. A törvény előírásainak figyelembevételével a belső ellenőrzés önkormányzatunknál külső erőforrás bevonásával valósul meg. Nagymaros Város Önkormányzata belső ellenőrzési feladatait 2026. évben is az elmúlt évekhez hasonlóan a Danubius Expert Kft. látta el.

I. A tárgyalandó témakör tárgyilagos és tényszerű bemutatása, az előterjesztés előzményei:
A Képviselő-testület 146/2026. (VI.30.) határozatával módosította a 2026-os évre vonatkozó belső ellenőrzési tervét, melyet korábban a 200/2025. (XI.25.) határozatával hagyott jóvá.
 Így az ellenőrzési területek közé bekerült a munkaügyi nyilvántartások ellenőrzése. Jelen napirend keretében ezen célterület ellenőri jelentése kerül bemutatásra.
1. Előzmények és a döntés indokolása
Képviselő-testület 146/2026. (VI.30.) határozata
Képviselő-testület 200/2025. (XI.25.) határozata

II. DÖNTÉST IGÉNYLŐ TÁRGYKÖR: 

Jelentés tartalmának megismerése, jóváhagyása


III. Költségkihatások, illetve a kiadás fedezetét biztosító költségvetési sor megnevezése: 
Nem releváns
IV. Jogszabályi hivatkozások

· Mötv.

· A költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet (Bkr.)
1. 
2. 
V. Mellékletek
Belső ellenőri jelentés


VI. ILLETÉKES BIZOTTSÁG VÉLEMÉNYE:
SZMSZ szerint Gazdasági Bizottság feladat- és hatásköre a jelentés megtárgyalása

VII. KÖZÉPTÁVÚ STRATÉGIAI CÉLKITŰZÉSEKNEK ÉS A GAZDASÁGI PROGRAMNAK VALÓ MEGFELELŐSÉGET/ELTÉRÉS INDOKA:
Nem releváns


Kérem a Tisztelt Képviselő-testületet, hogy az előterjesztést megvitatni, valamint tárgyban megfontolt döntésüket meghozni szíveskedjenek.

Kelt: Nagymaros, 2026. szeptember 17. napján
                                                                    

Tisztelettel: Petrovics László 

                                                                             
       

polgármester

Határozati javaslat
Nagymaros Város Önkormányzata

Képviselő-testületének

…/2026. (    .      .) számú határozata
a Nagymarosi Polgármesteri Hivatal 2025–2026. évi munkaügyi nyilvántartásainak ellenőrzéséről készült belső ellenőri jelentés megtárgyalásáról

Nagymaros Város Önkormányzatának Képviselő-testülete

1.
megismerte és megtárgyalta a Nagymarosi Polgármesteri Hivatal 2025–2026. évi munkaügyi nyilvántartásainak ellenőrzéséről készült belső ellenőri jelentést, és az abban foglalt megállapításokat tudomásul veszi;

2.
felkéri a jegyzőt, hogy a belső ellenőri jelentésben feltárt hiányosságok megszüntetéséről, valamint a munkaügyi nyilvántartások jogszabályi előírásoknak megfelelő, teljes körű rendezéséről gondoskodjon, különös tekintettel a személyi anyagok teljességére, a teljesítményértékelések és minősítések elvégzésére, a képesítési és vizsgakövetelmények felülvizsgálatára, a szabadságolási terv és a szabadságnyilvántartás vezetésére, a munkaidő-nyilvántartás szabályszerű vezetésére, a jelenléti ívek vezetésére és ellenőrzésére, valamint az otthoni munkavégzés belső szabályozására;

3.
a Képviselő-testület a 2. pontban meghatározott feladatok végrehajtásának határidejét 2026. december 15. napjában határozza meg;

4.
felkéri a jegyzőt, hogy a feltárt hiányosságok megszüntetéséről és a munkaügyi nyilvántartások rendezéséről a Képviselő-testület részére 2026. december 15. napját követően, a soron következő rendes ülésén számoljon be.
Határidő: 2026. december 15., illetve a beszámolás tekintetében a soron következő rendes képviselő-testületi ülés
Felelős: jegyző













Nagymaros, 2026. szeptember 17.
	                                    …………………………..

Petrovics László
Polgármester


	Látta:

…………………………..

Dr.Tóth Ibolya

Jegyző

ellenjegyző

